CELEX: 32020R2179
Language: sl
Date: 2020-12-16 00:00:00
Title: Izvedbena uredba Komisije (EU) 2020/2179 z dne 16. decembra 2020 o uvrstitvi določenega blaga v kombinirano nomenklaturo

22.12.2020   
               
               
                  SL
               
               
                  Uradni list Evropske unije
               
               
                  L 433/33
               
            
         IZVEDBENA UREDBA KOMISIJE (EU) 2020/2179
         z dne 16. decembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 16. decembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Pravokotna torbica, sestavljena iz oblikovanega silikonskega elastomera. Dolžina torbice je približno 16,5 cm, višina približno 10 cm in širina približno 2,5 cm. Ima pritrjen ročaj v obliki zanke iz istega materiala in zapiralni mehanizem (zadrgo).
                        Izdelana je v eni sami proizvodni fazi z vdelanima deloma (ročaj v obliki zanke in zadrga) in nima notranjih elementov.
                        Zasnovana je za prenašanje in zaščito različnih majhnih predmetov.
                        Glej slike  (*1).
                     
                     
                        3926 90 97 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3926 , 3926 90  in 3926 90 97 .
                        Uvrstitev pod tarifno številko 4202  je izključena, saj ta tarifna številka zajema samo izdelke, ki so v njej posebej navedeni, in podobne vsebnike (glej tudi pojasnjevalne opombe harmoniziranega sistema k tarifni številki 4202 , prvi odstavek).
                        Izdelek se glede na objektivne značilnosti (zlasti preprosto notranjost in majhnost) ne šteje za kovček, kozmetični kovček, poslovni kovček, aktovko, šolsko torbo ali podobno torbo iz prvega dela tarifne številke 4202 . Izdelek se ne šteje za podobno torbo iz prvega dela tarifne številke 4202 , saj ni posebej oblikovan oziroma njegova notranjost ni prirejena za shranjevanje posebnega orodja s priborom ali brez njega (glej tudi pojasnjevalne opombe harmoniziranega sistema k tarifni številki 4202 , tretji odstavek, in deveti odstavek, točka (f)). Zato izdelek ni zajet z besedilom prvega dela tarifne številke 4202 .
                        Izdelki, zajeti v drugem delu tarifne številke 4202 , morajo biti izdelani samo iz materialov, navedenih v tem delu, ali pa morajo biti v celoti ali pretežno prevlečeni s temi materiali ali papirjem (glej tudi pojasnjevalne opombe harmoniziranega sistema k tarifni številki 4202 , četrti odstavek).
                        Ob upoštevanju, da je izdelek sestavljen iz oblikovanega silikonskega elastomera, ga ni mogoče šteti za ročno torbico z zunanjo površino iz folij iz plastičnih mas. Zato izdelek ni zajet z besedilom drugega dela tarifne številke 4202 .
                        Izdelek se običajno ne nosi v žepu ali v ročni torbici kot etuiji za očala, toki za daljnoglede, listnice, denarnice, denarnice za kovance, etuiji za ključe, cigaretnice, etuiji za cigare, etuiji za pipe in mošnjički za tobak (glej tudi pojasnjevalne opombe harmoniziranega sistema k tarifnim podštevilkam 4202.31, 4202.32 in 4202.39). Zato izdelka ni mogoče uvrstiti pod tarifne podštevilke 4202.31, 4202.32 in 4202.39.
                        Izdelek je zato treba uvrstiti pod oznako KN 3926 90 97  kot drugi proizvodi iz plastičnih mas.
                     
                  
               
            
               
            
               
            
               (*1)  Slike so zgolj informativne.